b'\n_START_ARTICLE_\nPieno r\xc5\xabg\xc5\xa1tis\n_START_SECTION_\nPieno r\xc5\xabg\xc5\xa1tis ir fizinis kr\xc5\xabvis\n_START_PARAGRAPH_\nPieno r\xc5\xabg\xc5\xa1tis gaminasi raumenyse esant intensyviam fiziniam kr\xc5\xabviui, kai organizmas nebesp\xc4\x97ja apr\xc5\xabpinti raumen\xc5\xb3 deguonimi. Tuomet energija gaunama anaerobi\xc5\xa1kai skaidant gliukoz\xc4\x99 iki piruvato (glikoliz\xc4\x97), kuris po to ver\xc4\x8diamas laktatu. Paplitusi nuomon\xc4\x97, kad padid\xc4\x97jusi proton\xc5\xb3 koncentracija l\xc4\x85stel\xc4\x97se, raumen\xc5\xb3 nuovargis ir skausmas yra tiesiogiai susij\xc4\x99 su pieno r\xc5\xabg\xc5\xa1ties koncentracijos padid\xc4\x97jimu, n\xc4\x97ra teisinga. I\xc5\xa1 ties\xc5\xb3 tai lemia kiti su anaerobiniu skaidymu susij\xc4\x99 procesai. _NEWLINE_Did\xc5\xbeioji dalis pieno r\xc5\xabg\xc5\xa1ties \xc4\xafprastai i\xc5\xa1 raumen\xc5\xb3 per krauj\xc4\x85 perne\xc5\xa1ama \xc4\xaf kepenis. \xc4\x8cia dalis skaidoma iki anglies dvideginio ir vandens, kita dalis panaudojama gaminti gliukozei, kuri\xc4\x85 kraujas perne\xc5\xa1a atgal \xc4\xaf raumenis. Gliukoz\xc4\x97s gamyba i\xc5\xa1 pieno r\xc5\xabg\xc5\xa1ties vadinama gliukoneogeneze.\n_START_SECTION_\nPieno r\xc5\xabg\xc5\xa1tis maiste\n_START_PARAGRAPH_\nPieno r\xc5\xabg\xc5\xa1tis randama rauginto pieno produktuose - kefyre, r\xc5\xabgpienyje, s\xc5\xabriuose, jogurte. Taip pat pieno r\xc5\xabg\xc5\xa1tis u\xc5\xbekonservuoja raugintus kop\xc5\xabstus, agurkus.'